Nafarroako Parlamentuko Mahaiak, 2021eko irailaren 6an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Osasun Sistema Nazionaleko Lurraldearteko Kontseiluaren aktei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko irailaren 6an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

Pandemian zehar Osasun Sistema Nazionalaren Lurraldearteko Kontseiluaren erabakiak jaso al dira Nafarroako Gobernuko Osasuneko kontseilari igorritako aktetan? Aktarik egon ezean, zergatik gertatu da?

Nafarroako Gobernuko Osasuneko kontseilariak eskatu al du hartutako erabakiak bilduko zituen aktarik edo bestelako agiririk izatea? Hori egin ezean, Osasuneko kontseilariak uste al du horrelako garrantzia duten erabaki eta akordioak ez direla formalki eta gardentasunez jaso behar? Jardunbide egokitzat jotzen al du erabaki horiek ezin dokumentatzea aktarik ez egoteagatik?

Pandemia baino lehen, Batzordearen erabakiak jasotzen al ziren batzordekideei igorritako aktetan?

Iruñean, 2021eko irailaren 2an

Foru parlamentaria: Cristina Ibarrola Guillén